Izem ur iẓri ara dacu-t ; yeṭṭef yefka-yas-t i wewtul. Awtul, netta, yeẓra-t d llufan, yerna iwalla-t yedder. Iruḥ yefri-t deg yiwen uttiṭuc, yuɣal-d istaɛmel la imeččaḥ iccenfiren-is amzun ičča-t. Lḥaṣun ččan yak lewḥuc, aṛwan, ṭsen. Azekka-nni ṣbaḥ zik mfarraqen, mkul wa anda iruḥ ad issegged. Awtul yeqqim kan din. Dɣa taqcict tuki-d tebda la tettru. Awtul iwalatt, issawel-as, yenna-yas : _ Iyya ṣubb-d, ur ttaggad ara, nek ur kem tettaɣ ara.